**TÁJÉKOZTATÓ**

**a Nagykőrösi Humánszolgáltató Központ Család-és Gyermekjóléti Szolgálat és**

**Család-és Gyermekjóléti Központ szolgáltatásainak igénybevételéhez**

1. **Szolgáltatást meghatározó főbb jogszabályok**:

* az 1997. évi XXXI. törvény a gyermekek védelméről és a gyámügyi igazgatásról (továbbiakban: Gyvt.),
* az 1993. évi III. törvény a szociális igazgatásról és szociális ellátásokról (továbbiakban: Szt.),
* a 15/1998. (IV. 30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről (továbbiakban: NMr.),
* a 2011. évi CXII. törvény információs önrendelkezési jogról és az információszabadságról (továbbiakban: Infotv.),
* 235/1997. (XII. 17.) Korm. rendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról (továbbiakban: Ar.)
* a 415/2015. (XII. 23.) Korm. rendelet a szociális, gyermekjóléti és gyermekvédelmi igénybevevői nyilvántartásról és az országos jelentési rendszerről,
* 328/2011. (XII. 29.) Korm. rendelet a személyes gondoskodást nyújtó gyermekjóléti alapellátások és gyermekvédelmi

szakellátások térítési díjáról és az igénylésükhöz felhasználható bizonyítékokról (továbiakban Korm.r.)

1. **A szolgáltatás elemei, tartalma és feltételei:**

**A családsegítés** a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatás. Az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezését segíti, valamint közösségfejlesztő programokat, egyéni és csoportos készségfejlesztést szervez.

A tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadást nyújt. (Szt. 64.§)

**A gyermekjóléti szolgáltatás** olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését. A gyermek veszélyeztetettségének megelőzése, a kialakult veszélyeztetettség megszüntetése, illetve a családjából kiemelt gyermek visszahelyezése érdekében látja el feladatait. (Gyvt. 39. §) Gyermekjóléti szolgáltatás a családsegítéssel egy szolgáltató – a család- és gyermekjóléti szolgálat – keretében működtethető. Gyvt. 40. § (1).

**A gyermek testi, lelki egészségének, családban történő nevelésének elősegítése** **érdekében:**

* tájékoztatja a szülőt, illetve - ha azt a gyermek védelme szükségessé teszi önállóan, a törvényes képviselő tudomása nélkül is, fejlettségétől függően - az ítélőképessége birtokában lévő gyermeket mindazon jogokról, támogatásokról és ellátásokról, amelyek összefüggésben állnak a gyermek testi, lelki egészségének biztosításával, családban történő nevelkedését, vagy a gyermek számára szükséges védelem biztosítását elősegítik,
* segíti a különböző támogatásokhoz való hozzáférés ügyintézését,
* családtervezési, a pszichológiai, a nevelési, egészségügyi, a mentálhigiénés és a káros szenvedélyek megelőzését célzó tanácsadás biztosít, vagy segíti az ezekhez való hozzájutást,
* a válsághelyzetben lévő várandós anyát tájékoztatja az őt, illetve a magzatot megillető jogokról, támogatásokról és ellátásokról, az örökbefogadás lehetőségéről, valamint tanácsadással és ügyintézéssel segíti a szociális szolgáltatásokhoz és gyermekjóléti alapellátásokhoz, különösen a családok átmeneti otthonában igénybe vehető ellátáshoz történő hozzájutásban,
* szabadidős programokat szervez.

**A gyermek veszélyeztetettségének megelőzése érdekében:**

* a veszélyeztetettséget észlelő és jelző rendszert működtet,
* feltárja a veszélyeztetettséget előidéző okokat és ezek megoldására javaslatot készít,
* tájékoztat az egészségügyi intézményeknél működő inkubátorokból, illetve abba a gyermek örökbefogadáshoz való hozzájárulás szándékával történő elhelyezésének lehetőségéről,
* óvodai és iskolai szociális segítő tevékenységet biztosít.

**A kialakult veszélyeztetettség megszüntetése érdekében:**

* a gyermekkel és családjával végzett szociális munkával (a továbbiakban: szociális segítőmunka) elősegíti a gyermek problémáinak rendezését, a családban jelentkező működési zavarok ellensúlyozását,
* elősegíti a családi konfliktusok megoldását, különösen a válás, a gyermekelhelyezés és a kapcsolattartás esetében,
* kezdeményezi: egyéb gyermekjóléti alapellátások vagy szociális alapszolgáltatások, egészségügyi, pedagógiai szakszolgálatok önkéntes igénybevételét és azt szükség esetén személyes közreműködéssel is segíti.

Ha a szülő vagy más törvényes képviselő a gyermek veszélyeztetettségét az alapellátások önkéntes igénybevételével megszüntetni nem tudja, vagy nem akarja, de alaposan feltételezhető, hogy segítséggel a gyermek fejlődése a családi környezetben mégis biztosítható, a gyámhatóságnál hatósági eljárást kezdeményezünk. (Gyvt. 68. §)

|  |  |
| --- | --- |
| **A család- és gyermekjóléti szolgálat** | **A család-és gyermekjóléti központ** |
| Folyamatosan figyelemmel kíséri a településen élő gyermekek szociális helyzetét, veszélyeztetettségét, meghallgatja a gyermek panaszát, és annak orvoslása érdekében megteszi a szükséges intézkedést. | Célcsoportjába tartozik minden Nagykőrös Járás területén élő személy. A központ a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt. |
| Szociális segítő munka keretén belül:   * Koordinálja az esetkezelésben közreműködő szakemberek, valamint a közvetített ellátásban, szolgáltatásban dolgozók együttműködését, * a probléma megoldásában érintett összes szakember, a család, valamint a család- és gyermekjóléti központ bevonásával esetmegbeszélést, esetkonferenciát szervez. * A szolgáltatást igénybe vevő személy, család, illetve gyermek és szülő (törvényes képviselő) közreműködésével szükség szerint, de legalább hathavonta értékeli az esetkezelés eredményességét. | Speciális szolgáltatások:   * utcai és - ha a helyi viszonyok azt indokolják - lakótelepi szociális munkát, * kapcsolattartási ügyeletet, ennek keretében közvetítői eljárást, * ha a helyi viszonyok azt indokolják, kórházi szociális munkát, * gyermekvédelmi jelzőrendszeri készenléti szolgálatot, * jogi tájékoztatásnyújtást és pszichológiai tanácsadást, * családkonzultációt, családterápiát, családi döntéshozó konferenciát, * óvodai és iskolai szociális segítő tevékenységet; |
| Az ellátási területén közreműködik a kormányrendeletben meghatározott európai uniós forrásból megvalósuló program keretében természetben biztosítható eseti vagy rendszeres juttatás célzott és ellenőrzött elosztásában. (Gyvt. 40. §)  A szociális segítőmunka során éves átlagban legalább havi három személyes találkozás megszervezésére és dokumentálására kerül sor.  A gyámhivatal, valamint a család- és gyermekjóléti központ felkérésére a gyermekvédelmi nyilvántartás megfelelő adatlapját kitöltve környezettanulmányt készít. | A gyermekvédelmi gondoskodás keretébe tartozó **hatósági intézkedésekhez kapcsolódó,** a gyermekek védelmére irányuló **tevékenységet lát** el, amelynek keretében:   * kezdeményezi a gyermek védelembe vételét vagy súlyosabb fokú veszélyeztetettség esetén a gyermek ideiglenes hatályú elhelyezését, nevelésbe vételét, * javaslatot készít a veszélyeztetettség mértékének megfelelően a gyermek védelembe vételére, illetve a családi pótlék természetbeni formában történő nyújtására, a gyermek tankötelezettsége teljesítésének előmozdítására, a gyermek családjából történő kiemelésére, a leendő gondozási helyére vagy annak megváltoztatására, valamint a gyermek megelőző pártfogásának mellőzésére, elrendelésére, fenntartására és megszüntetésére, * együttműködik a pártfogó felügyelői szolgálattal és a megelőző pártfogó felügyelővel a bűnismétlés megelőzése érdekében, ha a gyámhatóság elrendelte a gyermek megelőző pártfogását, * a családjából kiemelt gyermek visszahelyezése érdekében szociális segítőmunkát koordinál és végez - az otthont nyújtó ellátást, illetve a területi gyermekvédelmi szakszolgáltatást végző intézménnyel együttműködve - a család gyermeknevelési körülményeinek megteremtéséhez, javításához, a szülő és a gyermek közötti kapcsolat helyreállításához, * utógondozást végez - a gyermekvédelmi gyámmal együttműködve a gyermek családjába történő visszailleszkedéséhez, * védelembe vett gyermek esetében elkészíti a gondozási-nevelési tervet, szociális segítőmunkát koordinál és végez, illetve a gyámhatóság megkeresésére a családi pótlék természetbeni formában történő nyújtásához kapcsolódó pénzfelhasználási tervet (a továbbiakban: pénzfelhasználási terv) készít; * szakmai támogatást nyújt az ellátási területén működő gyermekjóléti szolgálatok számára; * elkészíti a szociális diagnózist. |

**Szociális diagnózisról tájékoztatás**:

A Gyvt. szerinti **Család- és Gyermekjóléti Központ** szociális diagnózist készít:

* a család- és gyermekjóléti szolgálat kezdeményezésére, ha olyan szociális szolgáltatás vagy gyermekjóléti alapellátás - ide nem értve a gyermekek napközbeni ellátását - igénybevétele válik szükségessé, amelyben az ellátott vagy a család nem részesül, vagy azt a szolgálat más okból szükségesnek tartja,
* a család- és gyermekjóléti szolgálatnál gondozásban nem álló ellátott esetén.

A szociális diagnózis elkészítését a jelzőrendszer tagjai is kezdeményezhetik a család- és gyermekjóléti központnál, de az elkészítéséhez minden esetben az érintettek hozzájárulása szükséges.

A szociális diagnózis a család szociális helyzetének átfogó vizsgálata alapján meghatározza az igénybe venni javasolt szociális szolgáltatásokat és - ide nem értve a gyermekek napközbeni ellátását - gyermekjóléti alapellátásokat. A jogosultsági feltételek fennállása esetén a szociális diagnózis kötelezi a szociális, gyermekjóléti szolgáltatókat és intézményeket, amelyek kötelesek a szolgáltatásra vonatkozó igényt nyilvántartásba venni.

**Gyermekvédelmi jelzőrendszeri készenléti szolgálat:**

A Szociális és Gyermekvédelmi Főigazgatóság működteti a nap 24 órájában ingyenesen hívható gyermekvédő hívószámot. A szolgáltatás célja bármilyen, a gyermek veszélyeztetettségét jelző hívásra történő szakszerű, hatékony és időbeni reagálás biztosítása és elősegítése, függetlenül a jelzést tevő személyétől és annak jelzési kötelezettségétől. A szolgáltatás tartalma ennek megfelelően a jelzéshez igazodó információnyújtás, szolgáltatásközvetítés, és utánkövetés.

**Gyermekvédő hívószám: 06-80-212-021**

A Család-és gyermekjóléti központ készenléti telefonszámát ügyfélfogadási időn kívül van lehetőség hívni. Célja a család- és gyermekjóléti központ nyitvatartási idején kívül felmerülő krízishelyzetekben történő azonnali segítség, tanácsadás vagy tájékoztatás nyújtása.

**Készenléti telefonszám: 06-20-274-51-10**

**A szolgáltatás igénybevételének módja:**

A szolgáltatások igénybevétele – ha a törvény másként nem rendelkezik – önkéntes, az ellátást igénylő kérelmére történik. Cselekvőképtelen kiskorú és cselekvőképességet teljesen korlátozó gondnokság alatt álló személy kérelmét törvényes képviselője terjeszti elő, korlátozottan cselekvőképes kiskorú és a cselekvőképességében a gyermekjóléti, gyermekvédelmi, szociális ellátások igénybevételével összefüggő jognyilatkozatok tekintetében részlegesen korlátozott nagykorú személy a kérelmét törvényes képviselőjének hozzájárulásával terjesztheti elő. A korlátozottan cselekvőképes kiskorú, a cselekvőképességében a gyermekjóléti, gyermekvédelmi, szociális ellátások igénybevételével összefüggő jognyilatkozatok tekintetében részlegesen korlátozott nagykorú személy és a törvényes képviselője között az ellátás igénybevételével kapcsolatban felmerült vitában – a tényállás tisztázása mellett – a gyámhatóság dönt.

Ha a gyermek védelme az ellátás önkéntes igénybevételével nem biztosított, a törvény az ellátás kötelező igénybevételét elrendeli. (Gyvt. 31. §)

1. **Az igénybe vevőre vonatkozó vezetett adatok, nyilvántartások, adattovábbítás:**

**A személyes gondoskodásban részesülő személyekről** a Gyvt. 139. § és az Szt. 20. § alapján az ellátó személy vagy az intézmény vezetője **nyilvántartást vezet.**

* A nyilvántartás tartalmazza:
* a gyermek, a fiatal felnőtt, a szülő vagy más törvényes képviselő, illetve tartásra köteles személy személyazonosító adatait,
* valamint társadalombiztosítási azonosító jelét,
* az ellátás igénybevételének és megszűnésének időpontját,
* menedékjogi kérelmet benyújtó külföldi gyermek esetében a Magyarországon tartózkodás jogcímét, hozzátartozó esetén a rokoni kapcsolatot. (Gyvt. 139. §)
* A gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról szóló 235/1997. (XII. 17.) Korm. rendelet által meghatározott „Gyermekeink védelmében” elnevezésű adatlaprendszer.
* a Szociális Ágazati Portálon közzétett forma szerinti „Esetnapló”
* A szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII. 23.) Korm. rendelet által meghatározott adatok a „Központi Elektronikus Nyilvántartás a Szolgáltatást Igénybevevőkről”. A megállapodás megkötését követően, illetve - ha a megállapodás megkötése nem kötelező - a szolgáltatás első igénybevételét követően, legkésőbb az igénybevétel első napját követő munkanap 24 óráig, óvodai és iskolai szociális segítő tevékenység esetén az igénybevétel első napját követő hónap 15-éig rögzítik az igénybevevői nyilvántartásban.

**A gyermek személyazonosító adatai**, továbbá az **egészségi állapotára és vagyoni viszonyaira vonatkozó adatok** **továbbíthatók:**

* a szociális hatáskört gyakorló szervnek a szociális ellátás megállapítása,
* a rendőrségnek, a nyomozó hatóságnak, az ügyészségnek, a bíróságnak, az igazságügyi szakértőnek a bűnüldözés és bűnmegelőzés, valamint bírósági eljárás lefolytatása, továbbá a pártfogó felügyelőnek a büntetőeljárásról szóló törvény szerinti környezettanulmány, pártfogó felügyelői vélemény és összefoglaló pártfogó felügyelői vélemény elkészítése,
* a külföldi hatóságnak, illetve bíróságnak családi jogállás, gyermektartás, kapcsolattartás, gyámság, örökbefogadás, a gyermek érdekében tett ideiglenes intézkedés, valamint a gyermek jogellenes külföldre vitelének megszüntetése,
* a minisztériumnak, a gyermekvédelmi ágazati irányítási tevékenység és a külön jogszabályban meghatározott központi hatósági feladatok ellátásacéljából.

**A gyermek személyazonosító adatai továbbíthatók:**

* az egészségbiztosítási szervnek a gyermek társadalombiztosítási azonosító jele az egészségügyi szolgáltatásra való jogosultság kezdetére és megszűnésére vonatkozó bejelentéssel összefüggésben,
* egészségügyi intézménynek az egészségi állapotra vonatkozó adatok gyógykezelés céljából,
* a köznevelési és felsőoktatási intézménynek a tanulmányi eredményre vonatkozó adatok,
* a köznevelési és felsőoktatási intézménynek a rendszeres gyermekvédelmi kedvezményre való jogosultságra vonatkozó adatok a gyermeknek, fiatal felnőttnek járó természetbeni ellátások és kedvezmények igénybevétele céljából.

**A szülő és más törvényes képviselő személyazonosító adatai,** továbbá az egészségi állapotára és vagyoni viszonyaira vonatkozó adatai a fent felsorolt szerveknek **átadhatók** (Gyvt. 136. § (1)-(4)).

1. **Az intézmény házirendje,**

Az intézmény házirendje jól látható helyen, az ügyfélváróban kifüggesztésre került és ügyfélfogadási időben hozzáférhető.

1. **Térítési díj:**

A család- és gyermekjóléti szolgálat és központ szolgáltatásainak igénybevétele **térítésmentes.** Nagykőrösi Humánszolgáltató Központ Család-és Gyermekjóléti Szolgálat és Központ nyitvatartási és ügyfélfogadási ideje:

|  |  |  |
| --- | --- | --- |
| **nap** | **nyitvatartási idő** | **ügyfélfogadási idő** |
| **hétfő** | **8:00- 18:00** | **8:00- 10:00**  **14:00- 18:00** |
| **kedd** | **8:00- 16:00** | **8:00- 16:00** |
| **szerda** | **8:00- 16:00** | **12:00- 16:00** |
| **csütörtök** | **8:00- 16:00** | **8:00- 12:00** |
| **péntek** | **8:00- 14:00** | **8:00- 12:00** |

1. **Az ellátás megszűnése:**

Ha e törvény másképp nem rendelkezik, a személyes gondoskodást nyújtó ellátás megszűnik

* a határozott idejű ellátás esetén a megjelölt időtartam - illetve a meghosszabbított időtartam - leteltével,
* a jogosultsági feltételek megszűnésével.
* az önkéntesen igénybe vett gyermekjóléti és gyermekvédelmi ellátás megszüntetését a jogosult, illetve törvényes képviselője kérelmezheti, melynek alapján az intézményvezető az ellátást megszünteti. Az ellátás a megegyezés időpontjában, illetve ennek hiányában a megállapodásban foglaltak szerint szűnik meg.
* Az intézményvezető az önkéntesen igénybe vett gyermekjóléti és gyermekvédelmi ellátást megszünteti, ha a jogosult a házirendet ismételten súlyosan megsérti, vagy az ellátás feltételei, okai már nem állnak fenn.
* Amennyiben hatóság határozata rendelete el az együttműködést, úgy határozatnak kell elrendelnie annak megszűnését is. (Gyvt. 37/A. §)
* A speciális szolgáltatások (pszichológiai tanácsadás, családterápia) igénybevétele esetén az előre egyeztetett időpontokon két alkalommal nem megjelent, távolmaradását előzetesen nem jelző ügyfél a szolgáltatást az intézményvezető írásos engedélyével veheti ismét igénybe.

1. **Összeférhetetlenség, elfogultság esetei:**

Egyszemélyes család- és gyermekjóléti szolgálat nem vehet részt a gyermekjóléti szolgáltatási feladatok ellátásában, ha az érintett gyermek szülője a szolgáltatást nyújtó személy maga, a fenntartó önkormányzat polgármestere, alpolgármestere, jegyzője vagy aljegyzője.

Család- és gyermekjóléti szolgálat, család- és gyermekjóléti központ nem vehet részt a gyermekjóléti szolgáltatási feladatok ellátásában, ha az érintett gyermek szülője a szolgálat, központ szakmai vezetője vagy intézményvezetője, a fenntartó önkormányzat polgármestere, alpolgármestere, jegyzője vagy aljegyzője.

Elfogult az a család- és gyermekjóléti szolgáltatást nyújtó személy, akitől nem várható el az eset tárgyilagos megítélése.

Az összeférhetetlenséggel vagy elfogultsággal érintett személy, vagy a szolgálat, központ vezetője köteles azt bejelenteni az ok tudomására jutásától számított 5 munkanapon belül a család- és gyermekjóléti szolgálat, család- és gyermekjóléti központ székhelye szerint illetékes fővárosi és megyei kormányhivatalnak. A szolgáltatás igénybe vevője az összeférhetetlenséget vagy elfogultságot bármikor bejelentheti a család- és gyermekjóléti szolgálat, család- és gyermekjóléti központ székhelye szerint illetékes fővárosi és megyei kormányhivatalnak. A fővárosi és megyei kormányhivatal megvizsgálja a bejelentés megalapozottságát, és ha szükséges, kijelöli a feladatot ellátó szolgálatot, központot vagy személyt.

Az összeférhetetlenséggel vagy elfogultsággal érintett szolgáltatást nyújtó személy az igénybe vevő felé fennálló tájékoztatási kötelezettségének köteles eleget tenni az összeférhetetlenség, elfogultság fennállása esetén is. (Gyvt. 39/A§)

1. **Iratbetekintés:**

Gyermekjóléti alapellátás igénybevétele esetén a gyermek törvényes képviselője, a korlátozottan cselekvőképes gyermek és a nagykorúvá vált gyermek a szolgáltató, intézmény vezetőjénél kérelmezheti, hogy betekinthessen a gyermekre, illetve személyére vonatkozó adatokba, valamint a gyermekjóléti szolgáltatónál, intézménynél keletkezett, illetve részére megküldött, a gyermekkel, illetve személyével kapcsolatos iratba, valamint a Gyermekeink védelmében elnevezésű informatikai rendszer törzsadat alrendszerében, valamint tervező és értékelő alrendszerében gyermekre, illetve személyére vonatkozóan a szolgáltató, intézmény által kitöltött adatlapba, valamint jogosult arra, hogy kérésére az adatlapot nyomtatott formában díjmentesen rendelkezésére bocsássák. Az iratokról díjmentesen kivonat vagy másolat kérhető. (Gyvt. 136/A §)

Nem lehet betekinteni a másik szülőre vonatkozó, különleges adatot tartalmazó iratba, kivéve, ha az a gyermek érdekében kezdeményezett, a gyermek védelembe vételére vagy nevelésbe vételére irányuló gyámhatósági eljárás, illetve a gyermek elhelyezésének megváltoztatására irányuló bírósági eljárás megindításához elengedhetetlenül szükséges. (Gyvt. 136.§A (2))

Megtagadható a szülő tájékoztatása, illetve korlátozható iratbetekintési joga, ha:

* + a szülő ellen gyermeke vagy a gyermeket nevelő másik szülő sérelmére elkövetett bűncselekmény miatt büntetőeljárás van folyamatban, annak jogerős befejezéséig,
  + a szülő ellen gyermeke vagy a gyermeket nevelő másik szülő sérelmére elkövetett külön törvényben meghatározott hozzátartozók közötti erőszak miatt alkalmazható ideiglenes megelőző távoltartó határozat vagy megelőző távoltartó határozat iránti eljárás van folyamatban, a távoltartás időtartamáig.(Gsyvt. 136.§ (5))

A gyermekjóléti szolgáltatást nyújtó szolgáltató és a gyámhatóság a gyermek bántalmazása, elhanyagolása miatt jelzést vagy kezdeményezést tevő intézmény, személy adatait erre irányuló külön kérelem hiányában is zártan kezeli. (*Gyvt. 17.§ (2a))*

1. **Panaszjog gyakorlásának módja:**

Az ellátást igénybevevő (vagy törvényes képviselője) panaszával, ellátást érintő kifogásával elsődlegesen az intézmény vezetőjéhez fordulhat. Az intézményvezető az önkéntesen igénybe vett gyermekjóléti és gyermekvédelmi ellátás megszüntetéséről, valamint az ellene tehető panaszról írásban értesíti a jogosultat vagy törvényes képviselőjét. Amennyiben az intézmény vezetője a panasz írásos benyújtásától számított 15 napon belül nem vizsgálja ki a panaszt, vagy a panasztevő nem ért egyet az intézkedéssel, úgy az igénylő az értesítés kézhezvételétől számított nyolc napon belül a fenntartóhoz fordulhat.

1. **Ellátott és gyermekjogi képviselő:**

A gyermekjogi képviselő ellátja a gyermekvédelmi gondoskodásban részesülő gyermek e törvényben meghatározott jogainak védelmét, és segíti a gyermeket jogai megismerésében és érvényesítésében, valamint kötelességei megismerésében és teljesítésében. A gyermekjogi képviselő kiemelt figyelmet fordít a különleges vagy speciális ellátást igénylő gyermek védelmére. (Részletesen Gyvt. 11/A. §)

Az ellátottjogi képviselő a személyes gondoskodást nyújtó alap- és szakosított ellátást biztosító intézményi elhelyezést igénybe vevő, illetve a szolgáltatásban részesülő részére nyújt segítséget jogai gyakorlásában. (részletesen: gyvt 94/K§ )

A terület ellátott jogi és gyermekjogi képviselőjének elérhetőségeiről a szolgáltató intézményben tájékozódhat. **(Az elérhetőségek az ügyfélváróban jól látható helyre kerültek kihelyezésre.)**

**NYILATKOZAT**

|  |  |  |  |
| --- | --- | --- | --- |
| Igénybevevő neve: |  | Szül.helye: |  |
| Anyja neve: |  | Szül. ideje: |  |
| TAJ |  | Lakcím |  |

Az alábbiakban **nyilatkozom**, hogy a Nagykőrösi Humánszolgáltató Központ Család- és Gyermekjóléti Szolgálat/Család- és Gyermekjóléti Központ munkatársa **tájékoztatott:**

* az intézmény által biztosított szolgáltatásokról,
* a szociális diagnózisról,
* a készenléti szolgálatról és telefonszámról,
* az ellátás tartalmáról és feltételeiről, megszűnéséről
* a szolgáltatáshoz való hozzájutás módjáról,
* térítési díjról,
* az adatkezelésről,
* a vezetett nyilvántartásokról,
* a házirendről,
* az összeférhetetlenség és elfogultság eseteiről,
* jogaimról és kötelezettségeimről, az iratbetekintésről, panaszjogról,
* valamint a szolgáltatás nyújtására vonatkozó jogszabályokról.

Tudomásul veszem, hogy az intézményi nyilvántartáshoz, köteles vagyok az adataimban bekövetkezett változásokról a szolgáltatót, haladéktalanul tájékoztatni.

Nyilatkozom, hogy az intézmény házirendjét megismertem, annak szabályait betartom.

Nyilatkozom továbbá arról, hogy a család-és gyermekjóléti szolgáltatást igénybe veszem és együttműködök a jelzett, ill. feltárt probléma kezelésében.

Nagykőrös, ………………. …………………………….

A Tájékoztatót átvettem, a tájékoztatás megtörtént, annak tartalmát megismertem, tudomásul vettem:

**Nagykőrös 20….…. .…..…..…..…..…..hó…..…..nap** …………………………………..

**Hozzájárulás adatkezeléshez**

A szolgáltatás **önkéntes igénybevétel esetén** kifejezetten és önkéntesen **hozzájárulok** ahhoz, hogy a közölt személyes és **egyéb adataimat**, valamint a kiskorú adatait az adatkezelő:

* munkatársa megismerhesse,
* a vonatkozó nyilvántartásba rögzítse,
* a szolgáltatás igénybevételéhez kapcsolódó célból kezelje,
* és a Info tv. vagy más vonatkozó jogszabályban meghatározott ideig tárolja.
* kizárólag a szolgáltatás igénybevételének elősegítése céljából, jogszabály szerint meghatározott szerveknek és módon, más adatkezelő(k) felé továbbítsa, előzetes tájékoztatásomat követően.

**Kötelező igénybevétel** e**setén** tudomásul veszem, hogy adataimat az adatkezelő jogszabály erejénél fogva, kötelezően kezeli és továbbítja.

Nagykőrös, ………………... ……………………………….

Tudomásul veszem, hogy adataimmal kapcsolatban – ha azt jogszabály nem korlátozza, vagy ki nem zárja – a következő jogokkal élhetek: tájékoztatáshoz való jog, helyesbítés joga, törléshez való jog, zároláshoz való jog, tiltakozáshoz való jog. Jogaim gyakorlásával kapcsolatban az adatkezelőhöz fordulhatok. Információs önrendelkezési jogaim megsértése esetén bejelentéssel, panasszal élhetek a Nemzeti Adatvédelmi és Információszabadság Hatóság (1125 Budapest, Szilágyi Erzsébet fasor 22/c, tel.: +36 (1) 391-1400, www.naih.hu) vagy bíróság előtt. A szolgáltatást igénybe vevőnek a rá vonatkozó iratokba iratbetekintési joga van, az iratról másolatot, kivonatot készíthet vagy másolatot kérhet a szolgáltató (intézmény) vezetőjétől.

A tájékoztatási nyilatkozat a kapcsolatfelvétel alkalmával aláírásra került.

Az ellátás megkezdésének időpontja: ……………\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Nagykőrös 20….…. .…..…..…..…..…..hó…..…..nap**

…………………………………. …………………………………………..…………

igénybevevő/törvényes képviselő családsegítő/esetmenedzser munkatárs

aláírása aláírása

A Tájékoztatót átvettem, a fenti tájékoztatás megtörtént, annak tartalmát megismertem, tudomásul vettem:

**Nagykőrös 20….…. .…..…..…..…..…..hó…..…..nap** …………………………………..